Jabuli 128
Gum ma Rwot miyo bot ŋat ma lwore
1Tye ki gum dano ma lworo Rwot,
ma bedo kun lubo yone!
2Ibicamo cam mua ki i tic ma itiyo ki ciŋi;
ibibedo ki yomcwiny dok ilimo lwak lonyo madwoŋ.
3Dakoni bibedo calo olok ma nyak nyig madwoŋ i odi;
ki litinoni gibibedo calo yat ma pote lot
kun gibedo girumo mejani woko.
4Nen, meno aye kit gum ma poto
i kom dano ma lworo Rwot.
5Rwot myero omini gum ki i Cion pi kare me kwoni ducu,
wek inen lonyo ma tye i Jerucalem!
6Wek bene ibinen likwayu!
Kuc obed i kom Icrael!